Hifaninana ary hiaro ny voninahim-pirenena eo amin’ny taranjam-pifaninanana 400 m haies ity solontenantsika tokana ity. Raha ny fampitam-baovao, efa nanomana ny fiatrehana ity hetsika iraisam-pirenena andiany faha-16 ity i Nomena vantany vao avy niatrika ny fiadiana ny tompondakan’i Frantsa izy. Marihina mantsy fa tamin’ny alalan’ny vokatra azony nandritra ity hetsika farany no naha voasokajy azy. Izany hoe, nahazo ny “minima” hiatrehana ity hetsika goavana any Pologne ity ny tenany.